Ylli serb i tenisit Novak Gjokoviç, imazhi i ri i Serbisë
Por arrestimi i dy ish gjeneralëve të luftës në ish Jugosllavi ka sjellë në vëmendje sërish konfliktet që ndanë Ballkanin në vitet 90
Jelena Gençiç ka jetuar përgjatë 7 dekadave të historisë së trazuar të vendit të saj. Me profesion të përkohshëm si trajniere, ajo nderohet si personi që zbuloi yllin më të madh të sportit serb. Zonja Gençiç përshkruan mometin kur ata u takuan për herë të parë. Imazhi i Novak Gjokoviçit zbukuron ndërtesat e Beogradit. Çdo ndeshje e tij shihet gjerësisht nëpër kafenetë buzë rrugëve. Nuk ishte një udhë e lehtë për të që të bëhej numri një në botë. Ndërsa Gjokoviçi zbulonte talentin e tij për tenisin, Yugosllavia nisi shpërbërjen e përgjakshme në fillim të viteve 90. Stërvitja e tij në adoleshencë zhvillohej ndërsa kishte nisur konflikti në Kosovë dhe bombat e NATO-s godisnin Beogradin. Tenistja Gençiç rrëfen se si ajo u dredhonte bombardimeve për të vazhduar stërvitjen e Gjokoviçit. Ndërsa fitoret e Novak Gjokoviçit e kthyen vëmendje te Serbia, vendi përmendej edhe për arsye të tjera. Arrestimi në muajin maj i ish gjeneralit serb Ratko Mlladiç dhe në korrik i ish gjeneralit serbo kroat Goran Haxhiç, ishin një kujtesë e dhimbshme për të kaluarën e dhunshme të vendit. Të dy u akuzuan për pjesmarrje në krimet e luftës gjatë konfliktit ballkanik. Liljana Smajloviç është presidente e Shoqatës së Gazetarëve serbë. Ajo thotë se ka zemëratë përsa i pëket mënyrës se si Serbia trajtohet në median botërore. Arrestimi i Mlladiçit dhe Haxhiçit ka shtuar shpresat e Serbisë për t’iu bashkuar BE-së. Por kancelarja gjermane Angela Merkel paralajmëroi Beogradin se ai duhet të bëjë përparim në bisedimet me Kosovën, e cila shpalli pavarësinë nga Serbia në vitin 2008. Liljana Smajloviç thotë se Serbia po lodhet nga kërkesat e Bashkimit Europian. Beogradi nuk duket si një qytet i mbërthyer nga e shkuara e tij. Festivali i përvitshëm i birrës është një prej ngjarjeve të shumta të dekadës së fundit që tërheq vizitorë nga gjithë bota. Por mungesa e interesimit të të rinjve për historinë aktuale të Serbisë shqetëson Miljenko Deretën, drejtues i një organizate joqeveritare, Inisiativa Qytetare. Në klubin e tenisit, e veshur me uniformën e Beogradit, Jelena Gençiç po përgatit brezin e ardhshëm të yjeve serbë. Të lindur 12 vjet më parë, kur mbi Beograd binin bombat e NATO-s, ata kanë vetëm një qëllim - të arrijnë heroin e tyre. Si miliona njerëz anembanë Serbisë, ata duan të hedhin çdo hap si heroi i tyre Gjokoviç, në përpjekjet e tij për të fituar trofeun e turit amerikan të tenisit. Ai është njeriu i vetëm, i cili bashkon këtë vend duke dhënë imazhin e një Serbie të re.